
Бүген Дубайга эш сәфәренә Татарстан Республикасы Президенты Рөстәм Миңнеханов килде.

БГӘндә Рөстәм Миңнеханов Дубай Ислам икътисады үзәгенә барырга һәм берничә эшлекле очрашу уздырырга ниятли.

2017 ел нәтиҗәләре буенча Татарстан ТТП (ВРП) күләме буенча РФдә 6 нчы урынны алырга мөмкин. Бу хакта бүген Татарстан Республикасы Премьер-министры Алексей Песошин Татарстан Сәүдә-сәнәгать палатасы партнерлары һәм әгъзаларының гадәттәге яңа ел очрашуында белдерде.

Татарстан Республикасының Тулай төбәк продукты беренче тапкыр 2 трлн сумнан арта, дип билгеләде ТР Хөкүмәте башлыгы.

Татарстан Республикасы Премьер-министры бүген Алексей Песошин Татарстан Республикасы Инвестицион үсеш агентлыгы коллегиясе утырышында катнашты. Ул 2017 ел нәтиҗәләренә һәм киләсе елга куелган бурычларга багышланган иде.

ТР Инвестиион үсеш агентлыгы җитәкчесе Талия Миңнуллина ведомство эшчәнлегенә нәтиҗә ясап, 2017 елда Татарстанда төп капиталга инвестицияләр 677 млрд сумны тәшкил итте, дип белдерде.

Татарстан Республикасы Президенты Рөстәм Миңнеханов бүген Мәскәүдә эшли, анда ул төбәкләрнең инвестицияләр җәлеп итүчәнлеген арттыру буенча РФ Дәүләт советы утырышында катнаша.

Утырыш Кремльдә Россия Федерациясе Президенты Владимир Путин рәислегендә уза.

Татарстан Премьер-министры Алексей Песошин бүген ТР Җир һәм мөлкәт мөнәсәбәтләре министрлыгының йомгаклау коллегиясе утырышында катнашты.

Төп докладны коллегия барышында ТР Җир һәм мөлкәт мөнәсәбәтләре министры Азат Хамаев ясады.

Бүген Татарстан Республикасы Хөкүмәте Йортында «Иннополис» махсус икътисадый зонасы Күзәтүчеләр советының чираттагы утырышы узды.

Утырышны Татарстан Республикасы Президенты Рөстәм Миңнеханов алып барды. Утырыш барышында «Иннополис» МИЗ резиденты статусын алуга гомуми күләме 645,61 млн. сум инвестицияләре белән 8 гариза каралды.

Бүген Татарстан Республикасы Президенты Рөстәм Миңнеханов Төркия Республикасының Казандагы Генераль консулы Турхан Дилмач белән очрашты. Очрашу Казан Кремлендә узды. Анда шулай ук ТР Премьер-министры урынбасары - сәнәгать һәм сәүдә министры Альберт Кәримов, ТР Президенты ярдәмчесе Радик Гыйматдинов, ТР җир һәм мөлкәт мөнәсәбтәләре министры Азат Хамаев һәм башкалар катнашты. Чара Турхан Дилмачның Казанда эшчәнлеге тәмамлану сәбәпле оештырылды.

Бүген Татарстан Республикасы Президенты Рөстәм Миңнеханов Казан Кремлендә Россия Федерациясе һәм Татарстан Республикасы дәүләт бүләкләрен тапшырды. Бүләкләнүчеләр арасында - 52 Татарстан кешесе. "Шулай без сезнең хезмтегез, каһарманлыгыгызны, илебез һәм республикабызны ныгытуга керткән зур өлешегезне бәялибез", - диде чыгышында Татарстан Президенты.

Бүген Татарстан Республикасы Президенты Рөстәм Миңнеханов гражданнарны кабул итте. Чара Россия Федерациясе Президентының Татарстан Республикасындагы иҗтимагый кабул итү бүлмәсендә узды (Казан, Кремль ур., 12).

Кабул итүгә язылганнарның бер өлеше кабул итүгә шәхсән килде, бу асылда Казан кешеләре, тагын берничә кешенең мөрәҗәгате видеоконференцэлемтә режимында тыңланды (Зеленодольск һәм Әлмәт муниципаль районнары).

Бүген Казанда «Черек күл» паркында яңа шугалак ачылды. Ял итү зонасын торгызу нәтиҗәләре белән Татарстан Республикасы Президенты Рөстәм Миңнеханов танышты. Аны Татарстан Республикасы Президенты ярдәмчесе Наталия Фишман һәм Казан мэры Илсур Метшин озата йөрде.
Рәсми Татарстан